คุมตัว 3 ผู้ต้องหา คดีอุ้มพี่ชายผู้พิพากษาชี้จุดประกอบคำให้การ
วันนี้ (25 ก.พ.2563)เมื่อช่วงเช้าที่ผ่านมา ตำรวจกองปราบปรามเข้ารับตัวผู้ต้องหา 2 คน ในคดีอุ้มฆ่าพี่ชายของผู้พิพากษา หลังฝากตัวคุมขังไว้ที่นครบาลห้วยขวาง ส่วนอีก 1 คน เข้ารับตัวที่นครบาลสุทธิสาร จากนั้นควบคุมตัวทั้ง 3 คน เข้าชี้จุดในสถานต่างๆ ประกอบคำให้การอ่านข่าวจุดแรก บริเวณบ้านพักของ พ.ต.ท.บรรยินตั้งภากรณ์ อดีต รมช.พาณิชย์ ในซอยรัชดาภิเษก 33 โดยกลุ่มผู้ต้องหาใช้เป็นสถานที่พูดคุยรายละเอียด เตรียมการก่อนลงมือก่อเหตุและจุดที่ 2 หน้าศาลแพ่งกรุงเทพใต้ เป็นจุดที่ลงมืออุ้มพี่ชายของผู้พิพากษาส่วนจุดที่ 3 คือ ริมถนนตลิ่งชัน ในพื้นที่ จ.สุพรรณบุรีซึ่งจุดนี้ไม่ได้ชี้จุดเนื่องจากต้องส่งต้องส่งตัวผู้ต้องหาฝากขังก่อนครบเวลาส่วนผู้ต้องหาอีก 3 คนยังอยู่ระหว่างคุมตัวสอบสวนในจำนวนนี้มี อดีต รมช.พาณิชย์ ที่ยังถูกควบคุมตัวที่กองปราบปรามและไม่ได้มีการนำชี้จุดเนื่องให้การปฏิเสธในทุกข้อกล่าวหาคดีนี้มีผู้ต้องหารวม 6 คน ตำรวจแจ้งข้อหาร่วมกันข่มขืนใจเจ้าพนักงานฯ ซ่องโจรฯ และเพื่อให้ได้มาซึ่งค่าไถ่ โดยหน่วงเหนี่ยว หรือกักขังบุคคลใดฯในทางการสืบสวนตำรวจพบความเชื่อมโยง ว่า นายวีระชัยผู้เสียชีวิตเป็นพี่ชายของผู้พิพากษา เจ้าของคดีนายชูวงศ์ หรือ เสี่ยจืด นักธุรกิจรับเหมาก่อสร้าง ซึ่งเสียชีวิตจากอุบัติเหตุทางรถยนต์ เมื่อวันที่ 26 มิ.ย.2558 โดยมีอดีต รมช.พาณิชย์ เป็นคนขับรถยนต์คันดังกล่าว ซึ่งทางครอบครัวนายชูวงศ์ ติดใจการเสียชีวิตจึงฟ้องร้องคดีความกัน ในข้อหาร่วมกันฆ่าผู้อื่น โดยเจตนาและไตร่ตรองไว้ก่อนคดีนี้ศาลสืบพยานครบถ้วนแล้ว แต่จำหน่ายคดีชั่วคราวระหว่างรอคำตัดสินในคดีโกงหุ้น ซึ่งเกี่ยวพันกันครอบครัวนายชูวงศ์ฟ้องร้องเป็นการโอนหุ้นโดยมิชอบมีการปลอมแปลงเอกสาร ซึ่งศาลนัดฟังคำพิพากษาในคดี วันที่ 20 มี.ค.นี้
ตำรวจกองปราบปรามคุมตัว 3 ผู้ต้องหา คดีอุ้มฆ่าพี่ชายผู้พิพากษา ชี้จุดประกอบคำให้การ 
พ.ต.ท.บรรยิน ตั้งภากรณ์,คดีอุ้มฆ่า,พี่ชายผู้พิพากษา